Drejtoria e Arsimit

Struktura organizative e drejtorisë komunale të Arsimit

Drejtoria komunale e Arsimit funksionon në tre sektorë:

1. Sektori i Arsimit
2. Sektori për Punë të Përgjithshme Juridike dhe Personel në Arsim
3. Sektori i financave

**Gjendja e përgjithshme në arsim**

Në Komunën e Gjilanit mësimi zhvillohet në gjuhët: shqipe, serbe, turke dhe rome në këto nivele: parashkollor( 0-5) vjeç., parapërgatitor ( 5-6) vjeç, fillor, i mesëm i ulët dhe i mesëm i lartë. Në kuadër të dy SHFMU – ve funksionojnë edhe klasat e bashkangjitura të nxënësve me nevoja të veçanta.

1. **Sektori i Arsimit**

Synimi i përgjithshëm i DKA –së në të gjitha Institucionet Edukativo Arsimore të Komunës së Gjilanit, ka qenë dhe mbetet, ngritja e cilësisë në procesin edukativo – arsimore, përmirësimi i infrastrukturës së IEA –ve, ngritja profesionale e personelit profesional, zhvillimi dhe zbatimi i aktiviteteve, pedagogjike, administrative, juridike dhe financiare.

Sektori i arsimit funksionon në bazë të niveleve në pajtim me ligjin për arsimin para universitar, parashkollor ( 0-6) vjeç, fillor, i mesëm i ulët dhe niveli i mesëm i lartë. Në kuadër të këtyre niveleve kryhen aktivitete të shumta nga ana e zyrtarëve përkatës

Në këtë periudhë janë realizuar detyra të rëndësishme:

**Aktivitetet më të rëndësishme të realizuara** :

* Inspektimet në institucionet edukativo arsimore, sipas objektivave të paraparë nga ana e zyrtarëve të DKA-së.
* Përgatitjet për mbajtjen e testeve të semimaturës dhe maturës shtetërore -2017.
* Përgatitjet për zbatimin e kurrikulës së re

kombëtare që ka filluar së zbatuari nga shtatori 2017. Janë trajnuar të gjithë mësimdhënësit e klasave : para fillore, klasa e I, VI dhe X-ta.

* Janë realizuar planifikimet për fondin e orëve të klasave me kurrikulën e re ( klasa I-rë, VI-të dhe X-të ).
* Publikimi i konkurseve dhe regjistrimi i fëmijëve si dhe nxënësve në institucionet parashkollore, në klasat e para dhe të dhjeta.
* Është bërë shpërndarja e teksteve shkollore falas nga MASHT për nxënës, për dallim nga vitet tjera në këtë vit, librat janë shpërndarë për nivelin fillor (I – V) – ta.
* Përpunimi, analiza e rezultateve të suksesit për nxënës në vitin akademik 2016/17 për nivelin fillor, niveli i mesëm i ulët; niveli i mesëm i lartë. (raportin e suksesit, bashkangjitur).
* Futja e të dhënave statistikore për numrin e fëmijëve dhe personelit, përfshirë infrastrukturën shkollore dhe buxhetin në sistemin EMIS.
* Analiza dhe raportimi i statistikave në afatet janar- tetor.
* Vlerësimi i fëmijëve me nevoja të veçanta në Arsimin Para universitar
* Organizimi i garave të njohurive dhe shkathtësive.
* Pilotimi i projektit “Matura Digjitale” me nxënësit e kl.XI-ta të Gjimnazeve.
* Grumbullimi dhe kontrollimi i planeve të punës për vitin shkollor 2017/2018
* Grumbullimi dhe vlerësimi i planeve zhvillimore të rishikuar
* Realizimi i Kontrollit Sistematik shëndetësor për nxënësit e klasave të I – V –IXnë bashkëpunim me Qendrën **e** Kryesore të Mjekësisë Familjare.
* Trajnimi i ekipeve /përfaqësuesve  të 13 SHFMU (26 pjesëmarrës drejtorët dhe koordinatorët e cilësisë) për vlerësim të  brendshëm të performancës së Shkollës, në kuadër të përpjekjeve për Sigurimin e cilësisë së performancës së shkollës në Kosovë realizuar nga Instituti Pedagogjik i Kosovës me autorizim të MASHT-it dhe me mbështetje financiare nga UNICEF.
* Pilotimi i projektit “Matura Digjitale” me nxënësit e kl.XI-ta të Gjimnazeve.
* Planifikimi i normave dhe vendeve të punës për nevojat e shkollave për kompletimin e (stafit menaxherial, personeli profesional dhe stafin përkrahës teknik).
* Vlerësimi i Dosjeve të mësimdhënësve të klasave: parapërgatitore, të para, të gjashta dhe të dhjeta.
* Trajnimi i stafit menaxherial dhe stafit mësimdhënës në shkolla.
* Mbajtja e konferencave me gazetar për arsimin komunal, takime të rregullta në MASHT, takime konsultative me stafin e DKA-së, mbledhje të rregullta me komitetin për arsim, raportimi për punët e DKA-së dhe shkollat, takime me OJQ vendore dhe ndërkombëtare, mbajtja e mbledhjeve të rregullta dy javore me menaxherët e IEA-ve etj.
* Pilotimi i projektit “Matura Digjitale” me nxënësit e kl.XI-ta të Gjimnazeve.
1. **Sektori për Punë të Përgjithshme Juridike dhe Personel në Arsim**

Në sektorin për punë të përgjithshme juridike dhe personel në arsim janë kryer këto aktivitete si vijon:

|  |  |
| --- | --- |
| Aktivitetet e kryera | Gjithsejtë |
| Hartimi i shkresave të ndryshme, vendime për ndërprerjen e marrëdhënies së punës, ri caktime, pushime të lehonisë, pa pagesë, vendime ad- hoc etj | 475 |
| Seanca disiplinore të përfunduara | 0 |
| Seanca disiplinore në procedurë të shqyrtimit | 0 |
| Seanca të komisionit të ankesave të përfunduara | 13 |
| Intervistat e mbajtura (vendet e punës) për pozitat: drejtor dhe zv.drejtor | 19 |
| Intervista e mbajtura (vendet e punës) për mësimdhënës | 42 |
| Hartimi i kontratave të punës | 576 |
| Arkivi, lëndët e pranuara, regjistruara dhe protokolluara | 1155 |
| TOTALI I AKTIVITETEVE | 2280 |

1. **Sektori i Financave**

 Pasqyra e shpenzimeve buxhetore

RAPORTI dymbëdhjetë mujor i shpenzimeve, deri me datën (31.12.2017)

|  |  |  |  |
| --- | --- | --- | --- |
| Nj | Kategoria | Shuma e shpenzimit | E shprehur në % |
| a)  | Pagat | 10.406.516.53 | 98% |
| b)  | Shërbimet dhe mallrat | 1.303.140.00 |  98.% |
| c)  | Komunalitë | 177.678.00 | 82% |
| d)  | Subvencione | 26.000.00 | 47% |
| q)  | Kapitale | 395.177.00 | 98% |
|    | Totali  | 12.308.512.00 | 97.70% |

Deri më tani në programin e kontabilitetit janë regjistruar 1314 lëndë të IEA-vë të paguara.

Është futur në sistemin BDMS buxheti i IEA-ve për vitin 2018.

Janë skanuar 187 lëndë të ndryshme dhe përcjellë tek personat kompetent.

1. **Infrastruktura, Renovimet dhe Furnizimi i IEAA-së**
* **Kampusi i shkollave** të mesme - është realizuar faza e parë e kampusit të shkollave të mesme ku përfshihen rreth 4.850 nxënës dhe 330 mësimdhënës duke vlerësuar fillimin e fazës së dytë . Realizimi i fazës së dytë të punimeve do të përfshijë rrugën, sistemin e ndriçimit, sistemin e mirëmbajtjes përfshirë edhe ujitjen dhe terrenet sportive. Kantina e re e cila do të vendoset dhe dedikohet për shkollën e mesme teknike ‘Mehmet Isai, investim ky i Komunës me participim - participim publiko privat (PPP).
* Është përfunduar ndërtimi i çerdhes në lagjen “Dardania” me donacion të USAID-it dhe participim të komunës (programi Qeveri për Qeveri)
* Është filluar ndërtimi i sallës së ed. Fizike për shkollën fillore “Rexhep Elmazi” dhe shkolla do të mund të fitoj nga aneksi i ri edhe 2 klasa për mësim të nxënësve para fillor.
* Është iniciuar kërkesa për procedura të fillimit të ndërtimit të IP - së së re në Lagjen Arbëria, në bashkë koordinim me MASHT dhe EU si donatorë.
* Po punohet drejt përfundimit të sallës së edukatës fizike të shkollën fillore “Liria“ në Pogragjë, investim i MAPL-së.
* Është përfunduar aneksi i shkollës fillore në fshatin Ponesh, donacion i USAID-it me participim të komunës.
* Përcjellja e punimeve të ndërtimit të shkollës së mesme të muzikës dhe arteve duke adresuar vonesat tek donatori, përkatësisht MASHT.
* Është filluar me punimet për ndërtimin e shkollës fillore në fsh. Haxhaj.

**Renovimet:**

**SHML ”Marin Barleti”-** *janë përfunduar të gjitha punët e planifikuara në renovimin e shkollës sipas dinamikës së planifikuar*

* Ngjyrosja e hapësirave të brendshme
* Montimi i dyerve të reja në klasa
* Shtrimi i dyshemeve të klasave me linolium.

**Gjimnazi “Zenel Hajdini”-** *janë përfunduar të gjitha punët e planifikuara në renovimin e shkollës sipas dinamikës së planifikuar*

* Ngjyrosja e hapësirave të brendshme
* Punimi gjeneral i nyjeve sanitare dhe instalimi e

Vendosja e pllakave ne korridore dhe shkallë. **SHFMU “ Thimi Mitko*”-*** *janë përfunduar këto punë;*

* Ngjyrosja e hapësirave të brendshme
* Shtrimi i dyshemeve të klasave me linoleum dhe laminat.
* Punimi i grilave nga çeliku për dritare në bodrum.
* Shtruarja me laminat e hapësirave të zyrave.

Riparimi i tualeteve.

**SHFMU “Musa Zajm”** *– janë përfunduar këto punë;*

* Ngjyrosja e hapësirave të brendshme
* Montimi i dyerve të reja në tualete.
* Veshja e shkallëve të jashtme me pllaka.
* Punimi i rampës së qasjes për FNV.
* Shtruarja me pllaka qeramike dyshemetë dhe nivelizimet në tualete.

Veshja e amfiteatrit në ambientet e jashtme me pllaka.

**SHFMU “Sadullah Brestovci” -** *janë përfunduar këto punë;*

*Ngjyrosja e hapësirave të brendshme*

* Riparimi i nyjeve sanitare me pllaka qeramikë

 **SHFMU “ Afërdita “ -** *janë përfunduar këto punë*;

* Ndërrimi i dyerve dhe dritareve nëpër klasë (Gadish).

 **SHFMU “Fetah Qerimi”-** *janë përfunduar këto punë;*

* Ndërrimi i dyerve dhe dritareve nëpër klasë ( Zhegoc)

 **SHFMU “Dëshmorët e Kombit “** - *janë përfunduar këto punë;*

* Ngjyrosja e hapësirave të brendshme
* Montimi i derës së hyrjes PVC.

**SHFMU “Agim Ramadani”** *- janë përfunduar të gjitha punët e planifikuara në renovimin e shkollës sipas dinamikës së planifikuar.*

* Ngjyrosja e hapësirave të brendshme

**SHFMU “Liria”** - *janë përfunduar këto punë;*

* Shtrimi i dyshemeve të klasave me linoleum (Pogragjë).

**SHFMU “Nazmi Hoxha*”-*** *janë përfunduar të gjitha punët e planifikuara në renovimin e shkollës sipas dinamikës së planifikuar.*

* Ngjyrosja e klasës për parashkollor.

**SHFMU “Ramiz Cërrnica”, Kravaricë***; janë përfunduar të gjitha punët e planifikuara në renovimin e shkollës sipas dinamikës së planifikuar.*

* Ngjyrosja e hyrjes së jashtme dhe e brendshme e shkollës
* Vendosja e disa dyerve të klasave.

**Gjimnazi “Xhavit Ahmeti *”-*** *janë përfunduar të gjitha punët e planifikuara në renovimin e shkollës sipas dinamikës së planifikuar.*

* Ngjyrosja e sallës së ed. Fizike dhe hapësirave përcjellëse me ngjyrën yndyrore.

-Vendosja e grilave tek kolektorët.

**SHMT “Mehmet Isai*” -*** *janë përfunduar të gjitha punët e planifikuara në renovimin e shkollës sipas dinamikës së planifikuar*

* Hapja e kanaleve të kanalizimit dhe vendosja e gypave.

**Furnizimet e IEA-së:**

**Furnizimi me inventarë: banka, karrige etj:**

Janë furnizuar katër shkolla me banka, karrige dhe tabela shkrimi në vlerë prej 4108.90 €

Janë furnizuar me inventar për zyre si: ormanë për dokumente, vitrina për dokumente, tavolina pune, karrtka statike, karrtka lëvizëse dhe perde shiritore tetë shkolla dhe DKA. në vlerë prej 8236.00 €.

DKA +18 furnizime në Shkollat e minoritetit serb dhe rome në vlerë prej **2703.91 €.**

DKA+18 furnizime te shkollave të minoritetit serb DKA +b dhe rom prej 2933.80 €

DKA+21 furnizime të shkollave të minoritetit serb dhe romë prej 4334.77 €

Tetë shkolla të minoritetit serb dhe rom në vlerë prej 11,867.47 €.

**Transporti / Bartja e nxënësve – relacionet**

Është vazhduar transporti për nxënësit të cilët udhëtojnë mbi 4 km në relacionin shtëpi – shkollë. Transporti nxënësve bëhet në 15 relacione me 661 nxënës , duke përfshirë edhe rastet e Fëmijëve me nevoja të veçanta (16 nxënësve me N/V/ të shkollave në qytet kanë transport të organizuar),dhe në dy raste dy nx.me /N.V/ dhe një rast për tre nxënës me ndihma sociale, raste ku DKA i paguan shpenzimet e udhëtimit.

**Donacionet :**

**Karitasi Zviceran**, pajisë klasat parapërgatitore me pako të materialeve didaktik dhe inventar, për 15 dhoma klasa edukative.

**Komuna e Bursës së Turqisë** donacion 456 projektor, 50 perde për projektor dhe 4 tabela të mençura.

GIZ- Gjerman:

 Trajnime për mësimdhënës të Shkollave fillore dhe të mesme të ulëta

Vlerësimi i planeve zhvillimore për të gjitha IEA

Pajisja e plotë e kabinetit për **profilin MEKATRONIKE** duke përcjellë me trajnimin gjatë montimit të pajisjeve për mësimdhënësit përgjegjës dhe përdorimin e pajisjeve si pako e veçantë e trajnimit për mësimdhënësit e shkollës së mesme teknike Mehmet Isai, nga ekspert të përzgjedhur nga Qeveria Austriake

**Banka Gjermane për Zhvillim KFË - HO,** ka iniciuar procedurat për rizgjedhjen e kompanisë për të filluar ndërtimin, përkatësisht renovimin e plotë të tre shkollave përfituese (Skënderbeu, Ibrahim Uruqi, Dëshmorët e Kombit) në realizim të projektit për Efiqiencë të energjisë.

**Bashkimi Evropian**, Shkolla Fillore e Mesme e Ulët”, “Vatra e Diturisë” – Livoc i Epërm, nga BE-ka fituar kabinet modern të teknologjisë informative.

1. **Kontakte bashkëpunimi me institucione të ndryshme dhe organizata qeveritare dhe joqeveritare**

Drejtori i drejtorisë komunale të Arsimit gjatë kësaj periudhe ka pasur takime bashkëpunimi me institucione dhe organizata të ndryshme, ku janë shtruar tema të ndryshme që kanë të bëjnë me zhvillimin, mbështetjen dhe avancimin e procesit mësimor dhe reformave në arsim.

1. Save the Children,
2. Kolegjin “ Mehmet Akif”-Lipjan, z. Alush Ergin dhe profesorët e Kolegjit
3. Përfaqësuesit e GIZ-it ( Deutch Gesellscaft International Zumammmenarbeit)
4. Caritasi Zviceran.